વિશ્વાસે પ્રેસ કોન્ફરન્સમાં જણાવ્યું હતું કે, તેના માતા-પિતા ડેરાના સમર્થક હતા અને આથી તે નાનપણથી જ ડેરામાં રહ્યો હતો. તેની અને રામ રહીમ વચ્ચે પહેલા ઘણા સારા સંબંધ હતા. ત્યારે તેમના મોટા ભાગના કામ બાબા રામ રહીમના કહેવા અનુસાર જ થતા હતા. વર્ષ 1999માં વિશ્વાસ ગુપ્તા અને હનીપ્રીતના લગ્ન પણ બાબા રહીમે જ નક્કી કર્યા હતા. ત્યાં સુધી વિશ્વાસે હનીપ્રીતને જોઇ પણ નહોતી. વિશ્વાસે આ અંગે કહ્યું કે, 'લગ્ન બાદ રામ રહીમે મને કહ્યું કે તે હનીપ્રીતને પોતાની દીકરી માને છે અને મને જમાઇ. લગ્ન પછી હનીપ્રીત કોઇ ને કોઇ બહાને રામ રહીમ પાસે જ જતી રહેતી અને રામ રહીમનું પણ કહેવું હતું કે, તે મારી પુત્રી છે આથી મારી સાથે રહી શકે છે.'